ASUU ta nemi shugaba Buhari ya bayyana shaidar sanya hakkin Malaman jami'o'i a cikin kasafin kudin 2019 ▷ Legit.ng
ASUU ta nemi shugaba Buhari ya bayyana shaidar sanya hakkin Malaman jami'o'i a cikin kasafin kudin 2019
a month ago 1127 views by Ishaq Ismail
Duk da kungiyar malaman jami'o'i ASUU ta janye yajin aikin sai mama ta gani da ta afka a watan Nuwamban 2018, amma har yanzu gwamnatin tarayya ta gaza cika alkawarin da ta dauka na yarjejeniyar da suka kulla ta janye yajin aikin.
BBC Hausa ta ruwaito cewa, kungiyar ASUU ta tsunduma yajin aikin ne a ranar 3 ga watan Nuwamban shekarar da ta gabata domin matsawa gwamnati lamba kan inganta albashi da kudaden alawus na malamai da kuma farfado da darajar jami'o'in kasar nan.
Sai dai har ila yau gwamnatin ba ta cika alkawarin ta ba na biyan ragowar alawus din malamai har kimanin Naira biliyan ashirin da biyar. Kungiyar ta nemi shugaban kasa Muhammadu Buhari da ya bayyana mata shaidar sanya wannan hakki na malamai a cikin kasafin kudin kasa na 2019.
Shugaban kungiyar ASUU na kasa Farfesa Biodun Ogunyemi, shi ne ya shigar da wannan muhimmiyar bukata yayin ganawa da manema labarai a ranar Lahadi cikin birnin Ilorin na jihar Kwara.
KARANTA KUMA: Zaben 2019: Atiku ya zargi fadar shugaban kasa da kawo jinkiri a kotun daukaka kara
Duk da cewar a baya kungiyar ASUU ta gindaya sharadin koma wa yajin aiki idan har gwamnatin Tarayya ta ki mutunta yarjejeniyar da suka sanya wa hannu, Farfesa Biodun ya ce a halin yanzu ba bu wannan batu a kasa illa iyaka shugaba Buhari ya nuna hali na dattako.
ASUU Latest NewsMuhammadu Buhari Latest NewsHausa NewsASUU Strike In Nigeria Latesst News
35 minutes ago 555 views
Cin hanci: Kotu ta yanke wa toshon shugaban NIMASA hukuncin daurin shekaru 7